als_Latn dik_Latn ron_Latn
Pas ndjekjes me çdo kusht te Universitetit, mania me e re e shqiptareve është shkenca. Shume aplikojnë për Doktorature, te gjithë e marrin, por pak e dine se ajo është kërkim i mirëfillte shkencor. Ndryshe nga cilësia dhe vlera e Doktoratures ne Shqipëri, Ermal Hasimja tregon se ne një nga Universitet e Francës ku ai ka mbrojtura Doktoraturen jo çdokush mund te ndiqte te studimet për këtë cikël dhe mes fituesve te pakte ishin ata qe diplomoheshin. Por ne Shqipëri pajisja edhe me një diplome Doktorature është bere mode. Pa llogaritur nivelin e inteligjencës dhe as koston financiare afro 1300 persona aplikojnë çdo vit për titullin “Doktor Shkencash” ne Universitete Publike dhe Private. Pa fshehur keqardhjen për këtë situate, akademiku Artan Fuga deklaron se liberalizimi i Universiteteve po rrezikon zhvlerësimin edhe te Doktoratures. Por tundimit për një titull ne fushën e shkencës, nuk mund t’i shpëtonin politikanet. Edhe pse nuk vijnë nga fusha e arsimit apo shkencës, vitet e fundit deputete te majte, te djathte dhe se fundmi kryetare bashkish, CV -se se tyre iu është shtuar diploma e Doktoratures. Drejtues te Universiteteve pohojnë se ne Shqipëri nuk ka kontroll mbi punimet e Doktoratures. Pjesa me e madhe e tyre janë plagjiature, te kopjuara nga punime te tjera, te marra te gatshme nga interneti apo te bëra nga persona te tjerë. Nëse ne vendet e Europes, plagjiatura iu ka kushtuar postin krerëve te shteteve apo ministrave, ne Shqipëri ajo po përdoret si mundësi për te shtuar gradat pa llogaritur pasojat…
als_Latn